Nincs kiemelt stílus, amiben szívesebben terveznék, sőt, kimondottan izgalmasnak találom azt a folyamatot, ahogy a tervezési munka elején megtaláljuk az adott feladathoz, leginkább illő stílust. Szeretem, hogy az ügyfeleink személyisége, habitusa különböző, és az enteriőrök, amiket létrehozunk is igazodik ehhez. Munkám során leggyakrabban kortárs, modern életérzést tükröző enteriőröket tervezek, és dolgoztam már minimál, indusztriális, glamour, szecessziós, nagypolgári klasszikus stílusú illetve francia art deco stílusban is.